Pink Cadillac

Pink Cadillac er en amerikansk actionkomedie fra 1989 med Clint Eastwood i hovedrollen. Andre sentrale roller spilles av Bernadette Peters og Timothy Carhart. Regi er ved Buddy Van Horn.

 Handling 
Tommy Nowak (Clint Eastwood) er en menneskejeger som lever av å spore opp og pågripe kriminelle som har stukket av mens de har vært løslatt mot kausjon. Hans liv tar en dramatisk vending da han må spore opp Lou Ann McGuinn (Bernadette Peters), sist sett i en 1959-modell rosa Cadillac cabriolet. Hun er på rømmen, både fra sin ektemann og en rasistisk gruppering som han er medlem av, etter å ha stjålet en stor sum penger fra dem. Tommy Nowak klarer å oppspore Lou Ann før de andre finner henne, men ender opp med å bli romantisk involvert med henne.

 Om filmen 
Anmelderne
Filmen ble dårlig mottatt av anmelderne og har bare fått 17% på Rotten Tomatoes (juli 2011).http://www.rottentomatoes.com/m/pink_cadillac/ Den amerikanske filmkritikeren Roger Ebert gav den kun en av fire stjerner. Ebert mente at filmens rasistiske tematikk var missplassert i en komedie.Ebert, Roger (1989)

Aftenpostens anmelder gav den dårlige kritikker og beskrev den som: «Lite morsom og enda mindre spennende».Aftenposten morgen – Lite morsom Eastwood (20.10.1989, s.44)

Publikum
Filmen ble ingen stor suksess i USA, hvor den innbrakte $12 millioner.http://www.imdb.com/title/tt0098097/business

 Rollebesetning 
 Clint Eastwood – Tommy Nowak
 Bernadette Peters – Lou Ann McGuinn
 Timothy Carhart – Roy McGuinn
  Gerry Bamman – Buddy
 John Dennis Johnston – Waycross
 Michael Des Barres – Alex
 Jimmie F. Skaggs – Billy Dunston
 Bill Moseley – Darrell
 Michael Champion – Ken Lee
 William Hickey – Mr. Barton
 Geoffrey Lewis – Ricky Z
 Dirk Blocker – Politimann
 Jim Carrey – Stand-up komiker
 James Cromwell – Motell-betjent
 Sven-Ole Thorsen – Birthright Thug
 Bill McKinney – Bartender
 Paul Benjamin – Dommer
 Frances Fisher – Dinah
 Bryan Adams – Betjent på bensinstasjon

 Referanser 

 Eksterne lenker 


Kategori:Actionkomedier fra USA
Kategori:Filmer fra 1989
Kategori:Engelskspråklige filmer